### NN 76/2025 (5.5.2025.), Odluka o davanju posebne upotrebe pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija

VLADA REPUBLIKE HRVATSKE

989

Na temelju članka 46. stavka 3. Zakona o pomorskom dobru i morskim lukama (»Narodne novine«, broj 83/23.), a u vezi s člankom 5. stavkom 10. Zakona o tržištu električne energije (»Narodne novine«, br. 111/21., 83/23. i 17/25.), Vlada Republike Hrvatske je na sjednici održanoj 2. svibnja 2025. donijela

ODLUKU

O DAVANJU POSEBNE UPOTREBE POMORSKOG DOBRA U SVRHU GRADNJE I KORIŠTENJA ELEKTROENERGETSKOG PODMORSKOG KABELA TS 110/20 kV RAB – LOPAR – BILUĆA (KK GOLI – KK BILUĆA) NA DIJELU k.o. GOLI OTOK, OPĆINA LOPAR, PRIMORSKO-GORANSKA ŽUPANIJA I DIJELU k.o. KLADA, GRAD SENJ,
 LIČKO-SENJSKA ŽUPANIJA

I.

Vlada Republike Hrvatske (u daljnjem tekstu: Davatelj), na temelju zahtjeva trgovačkog društva HEP – Operator distribucijskog sustava d.o.o. iz Zagreba, Ulica grada Vukovara 37, OIB: 46830600751 (u daljnjem tekstu: Ovlaštenik), daje Ovlašteniku pravo posebne upotrebe pomorskog dobra u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija, u skladu s Lokacijskom dozvolom Ministarstva prostornoga uređenja, graditeljstva i državne imovine, klasa: UP/I-350-05/21-01/000153, urbroj: 531-06-2-3/6-23-0013, od
 23. ožujka 2023., koja se nalazi u Prilogu 1. ove Odluke i njezin je sastavni dio, a ne objavljuje se u »Narodnim novinama«.

II.

Pomorsko dobro koje se daje na posebnu upotrebu u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća), obuhvaća dio kopna na dijelu k.o. Goli i dijelu k.o. Klada te dio podmorja za polaganje elektroenergetskog podmorskog kabela.

Područje pomorskog dobra koje se daje na posebnu upotrebu obilježeno je poligonom točaka izraženih u HTRS96/TM koordinatnom sustavu, kako slijedi:

1. Područje kopna na dijelu k.o. Goli otok, uvala Senjska, Općina Lopar, otok Rab, Primorsko-goranska županija:

|  |  |  |
| --- | --- | --- |
| Broj točke | E | N |
| 9 | 367809.69 | 4967785.77 |
| 10 | 367802.40 | 4967796.63 |
| 11 | 367800.29 | 4967797.64 |
| 12 | 367798.63 | 4967797.41 |
| 13 | 367797.84 | 4967796.81 |
| 14 | 367795.94 | 4967793.09 |
| 15 | 367789.74 | 4967783.44 |
| 16 | 367787.14 | 4967778.81 |
| 17 | 367783.30 | 4967772.00 |
| 18 | 367782.27 | 4967771.74 |
| 19 | 367781.61 | 4967772.03 |
| 20 | 367781.97 | 4967773.28 |
| 21 | 367782.05 | 4967772.93 |
| 22 | 367782.33 | 4967772.80 |
| 23 | 367782.62 | 4967772.86 |
| 24 | 367786.27 | 4967779.30 |
| 25 | 367788.88 | 4967783.96 |
| 26 | 367795.08 | 4967793.59 |
| 27 | 367797.20 | 4967797.37 |
| 28 | 367798.24 | 4967798.36 |
| 29 | 367800.45 | 4967798.67 |
| 30 | 367802.96 | 4967797.46 |
| 31 | 367810.47 | 4967786.37 |

2. Područje kopna na dijelu k.o. Klada, uvala Biluća, Grad Senj, Ličko-senjska županija:

|  |  |  |
| --- | --- | --- |
| Broj točke | E | N |
| 1 | 372333.41 | 4967598.36 |
| 2 | 372331.09 | 4967598.30 |
| 3 | 372325.14 | 4967597.57 |
| 4 | 372319.16 | 4967596.85 |
| 5 | 372318.03 | 4967597.70 |
| 6 | 372323.90 | 4967598.43 |
| 7 | 372331.01 | 4967599.30 |
| 8 | 372332.31 | 4967599.33 |

3. Područje mora (pojas duljine 4715 m, širine 1 m):

|  |  |  |
| --- | --- | --- |
| Broj točke | E | N |
| 9 | 367809.69 | 4967785.77 |
| 31 | 367810.47 | 4967786.37 |
| 32 | 367815.63 | 4967778.73 |
| 33 | 367831.31 | 4967759.48 |
| 34 | 367847.83 | 4967742.57 |
| 35 | 368171.08 | 4967420.07 |
| 36 | 368257.80 | 4967355.27 |
| 37 | 368373.10 | 4967306.68 |
| 38 | 368492.93 | 4967296.51 |
| 39 | 371958.44 | 4967640.04 |
| 40 | 372213.35 | 4967596.98 |
| 41 | 372247.18 | 4967592.41 |
| 42 | 372284.85 | 4967592.42 |
| 43 | 372318.03 | 4967597.70 |
| 44 | 372319.16 | 4967596.85 |
| 45 | 372284.89 | 4967591.42 |
| 46 | 372247.12 | 4967591.41 |
| 47 | 372213.20 | 4967595.99 |
| 48 | 371958.40 | 4967639.03 |
| 49 | 368492.94 | 4967295.51 |
| 50 | 368372.86 | 4967305.70 |
| 51 | 368257.30 | 4967354.40 |
| 52 | 368170.42 | 4967419.32 |
| 53 | 367847.15 | 4967741.84 |
| 54 | 367830.56 | 4967758.82 |
| 55 | 367814.83 | 4967778.11 |

III.

Ukupna površina pomorskog dobra koje se daje na posebnu upotrebu iznosi 4778 m², a sve kako je prikazano na grafičkim prikazima koji se nalaze u Prilogu 2. ove Odluke i njezin su sastavni dio, a ne objavljuju se u »Narodnim novinama«.

IV.

Davatelj daje na posebnu upotrebu pomorsko dobro navedeno u točki II. ove Odluke Ovlašteniku na razdoblje od 35 godina, računajući od dana sklapanja ugovora o posebnoj upotrebi iz točke VII. ove Odluke.

V.

Ovlaštenik se obvezuje da će pomorsko dobro koje ovom Odlukom dobiva na posebnu upotrebu koristiti isključivo u svrhu gradnje i korištenja elektroenergetskog podmorskog kabela TS 110/20 kV Rab – Lopar – Biluća (KK Goli – KK Biluća) na dijelu k.o. Goli otok, Općina Lopar, Primorsko-goranska županija i dijelu k.o. Klada, Grad Senj, Ličko-senjska županija.

Ovlaštenik je dužan izvesti radove sukladno Lokacijskoj dozvoli iz točke I. ove Odluke za zahvat u prostoru: »Zamjena PKB 20 kV TS 110//20 kV Rab – Lopar – Biluća (KK Goli – KK Biluća), infrastrukturne namjene energetskog sustava (distribucija električne energije)«.

Ovlaštenik je ovlašten i dužan u roku ne dužem od dvije godine od dana sklapanja ugovora o posebnoj upotrebi iz točke VII. ove Odluke izvesti radove i predati Davatelju uporabnu dozvolu.

Ovlaštenik je dužan koristiti pomorsko dobro sukladno Zakonu o pomorskom dobru i morskim lukama te drugim zakonima i podzakonskim aktima iz područja sigurnosti plovidbe, zaštite okoliša, prostornoga uređenja i gradnje, i to na način koji će osigurati zaštitu okoliša.

Ovlaštenik je dužan za svaku daljnju gradnju i rekonstrukciju na pomorskom dobru iz točke II. ove Odluke u redovnoj proceduri zatražiti prethodnu suglasnost Davatelja te dozvole sukladno propisima koji uređuju prostorno uređenje i gradnju.

VI.

Za posebnu upotrebu pomorskog dobra navedenog u točki II. ove Odluke, Ovlaštenik se obvezuje da će uredno plaćati Davatelju godišnju naknadu za posebnu upotrebu pomorskog dobra u iznosu od 0,66 eura po m² zauzete površine pomorskog dobra, odnosno 3.153,48 eura godišnje, s time da će se iznos naknade nakon pete godine povećavati svakih pet godina za 0,01 euro po m² zauzetog pomorskog dobra.

Naknada iz stavka 1. ove točke plaća se unaprijed za tekuću godinu, najkasnije do 30. travnja:

– za godinu u kojoj je dana posebna upotreba i za godinu u kojoj posebna upotreba istječe, naknada se plaća razmjerno mjesecima upotrebe

− za početnu godinu naknada se plaća u roku od 45 dana od dana sklapanja ugovora o posebnoj upotrebi pomorskog dobra.

VII.

Na temelju ove Odluke ovlašćuje se ministar mora, prometa i infrastrukture da u roku od 90 dana od dana izvršnosti ove Odluke sklopi upravni ugovor o posebnoj upotrebi pomorskog dobra (u daljnjem tekstu: Ugovor) iz točke II. ove Odluke, kojim će se detaljno urediti ovlaštenja Davatelja te prava i obveze Ovlaštenika.

Ako se u roku iz stavka 1. ove točke ne sklopi Ugovor, ova Odluka se ukida.

VIII.

Ovlaštenik je dužan prije sklapanja Ugovora Davatelju dostaviti zadužnice u korist Republike Hrvatske – Ministarstva mora, prometa i infrastrukture na iznos od dvije godišnje naknade za posebnu upotrebu pomorskog dobra, u ukupnom iznosu od 6.306,96 eura, kao instrumente osiguranja naplate naknade te za naknadu štete koja može nastati zbog neispunjenja obveza iz Ugovora.

IX.

Ova Odluka objavit će se u »Narodnim novinama«.

Obrazloženje

Sukladno članku 46. stavku 3. Zakona o pomorskom dobru i morskim lukama (»Narodne novine«, broj 83/23. – u daljnjem tekstu: Zakon) Vlada Republike Hrvatske donosi odluku o posebnoj upotrebi i/ili gradnji na pomorskom dobru za građevine i druge zahvate u prostoru od interesa i značaja za Republiku Hrvatsku u trajanju do 50 godina.

Sukladno članku 45. stavku 1. točki 2. Zakona posebna upotreba je upotreba infrastrukture koja može uključivati gradnju infrastrukture koja se dijelom nalazi na pomorskom dobru i čija je izgradnja uređena posebnim propisom, a može se graditi na pomorskom dobru i lučkom području (mostovi, vodovodna, kanalizacijska, energetska i dr.).

Članak 3. stavak 1. podstavak 2. Uredbe o određivanju građevina, drugih zahvata u prostoru i površina državnog i područnog (regionalnog) značaja (»Narodne novine«, br. 37/14., 154/14., 30/21., 75/22. i 61/23.) određuje da su infrastrukturni koridori podmorskih kabela i cjevovoda u teritorijalnom moru Republike Hrvatske, koji prelaze granice epikontinentalnog pojasa i koji prelaze granice dviju ili više županija, od značaja za Republiku Hrvatsku. Predmetni podmorski kabel graniči između dvije županije (Primorsko-goranske i Ličko-senjske), stoga je Vlada Republike Hrvatske nadležna za donošenje odluke o posebnoj upotrebi pomorskog dobra.

Člankom 46. stavkom 1. Zakona propisano je da se odluka o posebnoj upotrebi donosi na zahtjev u upravnom postupku.

Trgovačko društvo HEP – Operator distribucijskog sustava d.o.o. podnijelo je podneskom, od 27. siječnja 2025. zahtjev za dodjelu posebne upotrebe pomorskog dobra u svrhu izgradnje infrastrukturnog objekta: Zamjena podmorskog kabela TS 110/20 kV Rab – Lopar – Biluća (KK Goli – KK Biluća) na području pomorskog dobra u:

– Primorsko-goranskoj županiji na dijelu k.č.br. 1. u k.o. Goli otok u uvali Senjska na području Općine Lopar

– Ličko-senjskoj županiji na dijelu k.č.br. 634/1. u k.o. Klada u uvali Biluća na području Grada Senja

– podmorju između k.o. Goli otok i k.o. Klada.

Uz zahtjev je dostavljena Lokacijska dozvola, koju je izdalo Ministarstvo prostornoga uređenja, graditeljstva i državne imovine, klasa: UP/I-350-05/21-01/000153, urbroj: 531-06-2-3/6-23-0013, od 23. ožujka 2023., Potvrda pravomoćnosti rješenja, klasa: UP/I-350-05/21-01/000153, urbroj: 531-06-2-3/6-23-0016, od 19. svibnja 2023., grafički prikaz područja obuhvata za koji se traži posebna upotreba izrađen od odgovorne osobe za obavljanje stručnih geodetskih poslova i ostala potrebna dokumentacija.

Postojeći podmorski kabelski vod TS 110/20 KV Rab – Lopar – Biluća, odnosno dionica KK Biluća – KK Goli položena je i puštena u pogon 1964. godine te je ucrtana u službenim pomorskim navigacijskim kartama, a izvedena je polaganjem četiri jednožilna kabela.

Zamjenski novi trožilni podmorski kabel položit će se na istoj dionici. U kopnenom i priobalnom dijelu izvest će se kao podzemna instalacija, a u morskom dijelu polaganjem na morsko dno upotrebom brodopolagača. Novi trožilni podmorski kabel s kopna u more ulazi s dijela k.č.br. 1. u k.o. Goli otok u uvali Senjska na području Općine Lopar, a iz mora izlazi na dijelu k.č.br. 634/1. u k.o. Klada u uvali Biluća na području Grada Senja.

Za rekonstrukciju predmetnog podmorskog kabela sklopljen je Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost i to za projekt »Modernizacija hrvatske distribucijske elektroenergetske mreže« (Referentni broj: NPOO.C1.2.R1-I1.02.0001) između Ministarstva gospodarstva, Fonda za zaštitu okoliša i energetsku učinkovitost, kao provedbenog tijela i društva HEP – Operator distribucijskog sustava d.o.o., kao korisnika bespovratnih sredstava.

Posebna upotreba daje se na razdoblje od 35 godina, računajući od dana sklapanja Ugovora.

Ukupna površina pomorskog dobra koje se daje na posebnu upotrebu iznosi 4778 m², a naknada za posebnu upotrebu pomorskog dobra određena je u skladu s člankom 2. stavkom 3. Odluke o određivanju iznosa koncesijske naknade za elektroenergetsku infrastrukturu na pomorskom dobru (»Narodne novine«, broj 46/22.) te iznosi 0,66 eura po m² zauzetog pomorskog dobra, odnosno 3.153,48 eura godišnje, s time da će se iznos naknade nakon pete godine povećavati svakih pet godina za 0,01 euro po m² zauzetog pomorskog dobra.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/25-04/05
 Urbroj: 50301-27/27-25-4
 Zagreb, 2. svibnja 2025.

Predsjednik
 mr. sc. Andrej Plenković, v. r.